Hele fire tyve blev pågrebet af Nordjyllands Politi natten til tirsdag.

Politiet slog til flere gange natten til tirsdag, da fire formodede tyve blev pågrebet - to i Aalborg og to i Klarup. De første to mænd blev pågrebet på Bernstorffsgade i Aalborg. Klokken halv to blev de to mænd, der ikke er danske, set luske rundt i området i en bil. Da Nordjyllands Politi stoppede de to mænd fandt de flere effekter fra tidligere indbrud i bilen. Fem minutter senere modtog politiet en besked om, at to mænd luskede rundt ved et firma i Klarup, der sælger fjernstyrede biler. Mændene blev pågrebet med effekter inde fra forretningen. De to gerningsmænd er gamle kendinge. Det oplyser vagtchef ved Nordjyllands Politi Per Vagn Nielsen.